<classify> WAZIRI wa Maji, Profesa Makame Mbarawa amewahakikishia wafadhili wa miradi ya maji nchini kwamba serikali imejipanga kuhakikisha inafi kia ya malengo upatikanaji maji asilimia 95 mijini na 85 vijijini ifi kapo 2020.Malengo ni kuhakikisha maji mijini yanapatikana kwa asilimia 95, miji ya wilaya ni asilimia 90 na vijijini yanapatikana kwa asilimia 85, alisema Profesa Mbarawa. Akifungua Mkutano wa 12 wa Pamoja wa Marejeo wa Sekta ya Maji kwa mwaka 201718, Profesa Mbarawa aliwahakikishia wafadhili kwamba serikali imedhamiria kuhakikisha inakamilisha kutekeleza malengo hayo ifikapo 2020. Pamoja na kwamba hadi sasa bado mwaka mmoja na upatikanaji wa maji mijini umefikia asilimia 80 na vijijini asilimia 64.5, serikali kupitia wizara hiyo itafikia malengo hayo, aliahidi.Profesa Mbarawa alisema katika kufikia malengo hayo, tayari miradi 344 ya maji vijijini imekamilika na miradi 500 ipo katika hatua mbali mbali ya ukamilishaji ili kufikia jumla ya miradi 1,595, ambayo ikikamilika itaongeza upatikanaji wa maji katika maeneo mbalimbali nchini. Alisema Mpango wa Pili wa Maji wa 201617 hadi 202021, umepata mafanikio makubwa kutokona na kuongezeka kwa upatikanaji wa maji hata kama fedha zilizokusanywa katika kutekeleza miradi hiyo ni kidogo. Alisema utekelezaji wa programu hiyo ulipangiwa kutumia dola za Marekani bilioni 3.3, lakini hadi sasa serikali imekusanya dola za marekani bilioni 1.9 tu, hivyo fedha zaidi zinatakiwa kwa ajili ya kufanikisha malengo hayo yaliyopangwa.Profesa Mbarawa aliwaomba wadau wa maendeleo kuendelea kusaidia miradi ya maji kwa lengo la kuwapatia wananchi maji na ili kufikia malengo ambayo serikali kupitia Ilani ya Uchaguzi ya CCM imejiwekea. Kwa upande wake, Mkurugenzi Msaidizi wa Maji Shirikishi, Sylevester Matemu alisema katika kufikia malengo hayo, watalaamu katika sekta ya maji wanatakiwa kutafuta majawabu na kuondoa changamoto ili maji yawafikie wananchi. Matemu alisema majawabu hayo ni pamoja na kuhakikisha wanasimamia vizuri na vyanzo vya maji kwa lengo la kupatikana maji mengina kuwa na vyanzo vya uhakika wakati wote.Alisema katika kutunza vyanzo vya maji lazima watu wote washirikiane katika kulinda vyanzo hivyo vidumu kwani hadi sasa kuna vyanzo vya maji 298 ambavyo vimebainika na vinalindwa. Alisema vyanzo wa maji 103 vipo katika hatua mbali mbali ya kuwekewa alama kuvilinda na vyanzo vya maji 18 vimeshatangazwa kwenye gazeti la serikali kwa lengo la kuvilinda.Naye Mkurugenzi wa Uratibu Programu ya Sekta ya Maji nchini, Dorisia Mrashani alisema katika maadhimisho ya Wiki ya Maji yaliyofanyika kilele jana, wadau wa maji wamejadili mikakati mbali mbali ya kufikia malengo yaliyowekwa. Mrashani wiki hiyo imeadhimishwa mkoani Dodoma kwa watalaamu wa sekta ya maji kujadili pamoja na kufanya mapitio ya utekelezaji wa miradi ya maji ya mwaka 201718.  <topic>: KITAIFA 